**Önkormányzati Hírlevél**

 6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

 6088 Apostag, Széchenyi u. 1. Tel.: 06-78/850-450 e-mail: kultura@apostag.hu

2.oldal 2016. január

**BÁCS-KISKUN MEGYEI KORMÁNYHIVATAL**

**Sajtóközleménye**

**Egyszerűsödnek a közigazgatásban intézhető ügyek**

**2016. január 1-jén lép hatályba az a közigazgatási bürokráciacsökkentéssel összefüggő törvénymódosító csomag, amely eredményeképpen egyszerűbb, gyorsabb és hatékonyabb közigazgatási rendszer alakul ki. Ezzel egyidejűleg több hatósági eljárás díja csökken, egyes eljárások ingyenessé válnak.**

Az elfogadott törvénycsomag több törvényt is módosít, a gyakorlati tapasztalatok alapján egyszerűsítve a közigazgatási ügyeket. A közigazgatási bürokráciacsökkentés jegyében felülvizsgálatra kerültek az általános eljárási szabályok, amely minden közigazgatási ügyre kiterjedő egyszerűsítést eredményez. Az ügyintézési határidők nagy része is csökkeni fog. A bürokráciacsökkentés keretében egyes engedélyezési eljárások esetében a korábban engedélyhez kötött tevékenységeket a jövőben már bejelentést követően is lehet folytatni. A szabályok módosítása a gyakorlatban jelentkező ügyféli igények kielégítését célozzák azáltal, hogy meghatározott ügyekben a hatósági eljárásokat idő- és költségtakarékosabbá teszik. Az állami rezsicsökkentés kérdéskörében a lakosság véleményének megismerése érdekében az állam 2015. év nyarán konzultációt tartott a megyei kormányhivatalok bevonásával, amelynek során közel 400 ezer ember nyilvánította ki a véleményét.

**Önkormányzati Hírlevél**

 6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

 6088 Apostag, Széchenyi u. 1. Tel.: 06-78/850-450 e-mail: kultura@apostag.hu

3.oldal 2016. január

A 2016. január 1-jén hatályba lépő módosítások eredményeképpen ingyenes lesz:

* a személyazonosító igazolvány és személyi azonosítót és lakcímet igazoló hatósági igazolvány (vagyis lakcímkártya) kiállítása, pótlása
* családi állapot-változással összefüggő névváltozás miatt indult hatósági eljárások
* eltulajdonított okmányok pótlása
* gyermekek útlevelének kedvezményes kiállítása
* gépjárművezetői engedély kiállítása első alkalommal
* mozgásában korlátozott személy parkolási igazolványának pótlása
* hatósági erkölcsi bizonyítvány (évente négy alkalommal)
* tulajdonjog, és haszonélvezeti jog ingatlan-nyilvántartásba történő bejegyzése (örökléssel összefüggésben, hagyatékátadó végzés alapján)
* oktatási igazolvány (diákigazolvány, pedagógusigazolvány, oktatói igazolvány)
* felsőoktatási képzésre jelentkezés, jelnyelvi tolmács névjegyzékbevétele
* lakóépület bontási, építési, és használatbavételi engedélyezési eljárása (a 160 m2-nél kisebb hasznos alapterületű ingatlan esetén)
* adóhatósági igazolás
* cégiratok kiállítása, és cégnyilvántartásban szereplő elektronikus okiratok megküldése
* cégek éves számviteli beszámolójának közzététele
* üzlet működési engedélye iránti eljárás
* vállalkozói igazolvány kiállítása, pótlása
* népi iparművészeti igazolvánnyal kapcsolatos eljárások
* mezőgazdasági és erdészeti gépkezelői jogosítvány kiállításával kapcsolatos eljárás

**Önkormányzati Hírlevél**

 6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

 6088 Apostag, Széchenyi u. 1. Tel.: 06-78/850-450 e-mail: kultura@apostag.hu

4.oldal 2016. január

**PÖTTÖMKERT ÓVODA HÍREI**

Az Apostagi Pöttömkert Óvoda és óvodásai támogatására létrehoztam az

„**APOSTAGI PÖTTÖM ALAPÍTVÁNYT**”.

**Az alapítvány számlaszáma: 51700454-10004902**

Az alapítvány számlájára történt támogatások felhasználása az alapító okiratban meghatározottak alapján:

* Az óvoda tárgyi eszközeinek fejlesztése (pl: játékok, bútorok, szőnyeg, stb. vásárlása).
* A gyerekek kirándulásaihoz, kulturális rendezvények-, programok szervezéséhez hozzájárulás (pl: állatkertbe kirándulás, bábelőadások, családi napok költségének támogatása).
* Az óvodában dolgozók munkájának elismerése (pl: pedagógusnap, kiemelkedő munkavégzés, nyugdíjazás).

A támogatások felhasználásáról az alapítvány kuratóriuma dönt.

A kuratórium tagjai: Zakarné Káplár Ildikó, Takácsné Bodor Katalin, Kiss Irén.

A személyi jövedelemadó **1 %-át** sajnos várhatóan **csak 2018-tól** lehet az óvoda javára felajánlani akkor, ha az alapítvány működő lesz (történik rá befizetés).

Kérem, akinek lehetősége van és egyetért a kezdeményezéssel, támogassa az

**APOSTAGI PÖTTÖM ALAPÍTVÁNY**-t.

Köszönettel: Kiss Irén

 alapító

**KÖSZÖNETNYILVÁNÍTÁS**

Köszönjük az óvoda javára szervezett Adventi vásárhoz való hozzájárulásokat (tárgyak készítése, vásárlás). A vásár bevétele 68.755 Ft lett. 35.000 Ft-ból a gyermekek számára 2016. január 11-én, 13 órakor az óvodában a soproni Habakuk Bábszínház: „A furfangos herceg és a sárkány” című bábelőadást szervezzük meg.

Kiss Irén óvodavezető és a Szülői Szervezet

**Önkormányzati Hírlevél**

 6088 Apostag, Kossuth L. u. 1. Tel./fax.: 06-78/528-041 e-mail:apostag.onkorm@tanet.hu

 6088 Apostag, Széchenyi u. 1. Tel.: 06-78/850-450 e-mail: kultura@apostag.hu

1.oldal 2016. január

**Kedves Apostagiak!**

Önkormányzatunk nevében nagy tisztelettel köszöntöm Önöket az új esztendő első Hírlevelében. Kívánom, hogy 2016-os év hozzon mindenki számára békét, örömet, egészséget és bőséget! Kívánom, hogy a zajos, félelemmel és feszültséggel teli világ ne találjon helyet otthonainkban, munkahelyeinken és közösségeinkben, helyette a megértés, a jó szó, az egymásra figyelés, a szeretet kifejezésének tömérdek módja költözzön be napjainkba! Kívánom, hogy a bennünket érő megpróbáltatások ne elfojtsák, hanem megerősítsék a bennünk pislákoló, ajándékba kapott hitet, s végül, de nem utolsó sorban kívánom, hogy 2016-ban mindannyian jobb emberekké, jobb közösségekké váljunk!

Kedves Apostagiak! Boldog Új Évet Kívánok!

Zakar Zoltán

polgármester

**Kedves Adózók!**

1-1%-os felajánlásukat a következő egyházak várják:

Evangélikus egyház: 0035

Református egyház: 0066

Római Katolikus egyház: 0011

**Néhány közérdekű információ:**

* január 19. 9:00-11:00 - Művelődési Ház - Véradás
* január 23. 18:00 - Művelődési Ház - Református Teaest
* január 27. 8:15 - Művelődési Ház - Zenés Énekóra
* február 2. - 8:00-17:00 - Művelődési Ház - Hüllő Bemutató
* február 6. - VIII. Apostagi Hurka Parádé